ডেভিড ওয়ার্নার
নিউ সাউথ ওয়েলস প্রদেশের সিডনির উত্তরাংশের উপকণ্ঠে প্যাডিংটন এলাকায় ডেভিড ওয়ার্নার জন্মগ্রহণ করেন। ১৩ বছর বয়সে বল শূন্যে মারার অভ্যাসের কারণ কোচ তাকে ডানহাতে ব্যাটিং করার পরামর্শ দেন। কিন্তু এক মৌসুম পর তার মা শিলা ওয়ার্নার তাকে পুণরায় একই অবস্থানে নিয়ে যান। সিডনি কোস্টাল ক্রিকেট ক্লাবের পক্ষে বামহাতে ব্যাটিং করে তিনি অনূর্ধ্ব-১৬ দলের রান সংগ্রহের রেকর্ড ভঙ্গ করেন। ১৫ বছর বয়সে ইস্টার্ন সাবার্ব ক্লাবের পক্ষে প্রথম গ্রেড ক্রিকেটে অভিষেক হয় তার। এরপর অনূর্ধ্ব-১৯ দলের হয়ে শ্রীলঙ্কা সফর করেন ও রাজ্য দলের পক্ষে চুক্তিবদ্ধ হন। তিনি মাত্রাভিল পাবলিক স্কুল ও র‌্যান্ডউইক বয়েজ হাই স্কুলে অধ্যয়ন করেন।
জেমস ফকনার
১ ফেব্রুয়ারি, ২০১২ তারিখে ভারতীয় দলের বিপক্ষে টুয়েন্টি২০ আন্তর্জাতিকের মাধ্যমে আন্তর্জাতিক ক্রিকেটে অস্ট্রেলিয়ার পক্ষে অভিষেক ঘটে তার। ২০১৩ সালে অস্ট্রেলিয়া ক্রিকেট দলের অন্যতম সদস্যরূপে ইংল্যান্ড সফরে যান। ২১ আগস্ট, ২০১৩ তারিখে ওভালে অনুষ্ঠিত ৫ম টেস্টে ইংল্যান্ড দলের বিপক্ষে তার অভিষেক ঘটে। অস্ট্রেলীয় নির্বাচক জন ইনভারেরিটি ফকনারকে কোন কিছু করে দেখাতে পারে বলে আখ্যায়িত করেন। অন্যদিকে অস্ট্রেলীয় অধিনায়ক মাইকেল ক্লার্ক ফকনারের কিছু দুর্বলতা তুলে ধরেন যার ফলে তিনি পূর্বের টেস্টগুলোয় অন্তর্ভুক্ত হতে পারেননি।